钦定古今图书集成/明伦汇编/官常典/第006卷 > 马融忠经 > 《观风章第九》
## 钦定古今图书集成/明伦汇编/官常典/第006卷 > 马融忠经 > 《观风章第九》

惟臣以天子之命，出于四方以观风，听不可以不聪，
视不可以不明。聪则审于事，明则辩于理。理辩则忠，
事审则分。君子去其私，正其色，不害理以伤物，不惮
势以举任。惟善是与，惟恶是除，以之而陟则有成，以
之而出则无怨。夫如是，则天下敬职，万邦以宁。《诗》云：
“载驰载驱，周爰谘诹。”